62019TO0561_INF
2020 m. birželio 11 d. Bendrojo Teismo (ketvirtoji kolegija) nutartis
Lípidos Santiga / Komisija
(Byla T‑561/19)
„Ieškinys dėl panaikinimo – Energija – Direktyva (ES) 2018/2001 dėl skatinimo naudoti atsinaujinančiųjų išteklių energiją – Biodegalų, pagamintų iš augalų rūšių, skirtų žmonių arba gyvūnų maistui, naudojimo ribojimas – Deleguotasis reglamentas (ES) 2019/807 – Pirminių žaliavų, keliančių didelę netiesioginio žemės naudojimo keitimo riziką (CIAS), sąvoka – Alyvpalmių aliejus – Locus standi – Tiesioginės sąsajos nebuvimas – Nepriimtinumas“
1.
Ieškinys dėl panaikinimo – Fiziniai ar juridiniai asmenys – Reglamentuojamojo pobūdžio teisės aktai – Aktai, dėl kurių nereikia patvirtinti įgyvendinamųjų priemonių ir kurie tiesiogiai susiję su ieškovu – Tiesioginės sąsajos sąvoka – Kriterijai – Aktas, darantis tiesiogiai poveikį ieškovo teisinei padėčiai – Komisijos deleguotasis reglamentas, kuriuo nustatomos pirminės žaliavos, keliančios didelę netiesioginio žemės naudojimo keitimo riziką (CIAS) – Bendrovė ieškovė, nepagrindžianti tiesioginio poveikio jos teisinei situacijai – Nepriimtinumas
(SESV 263 straipsnio ketvirta pastraipa; Europos Parlamento ir Tarybos direktyvos 2018/2001 26 straipsnio 2 dalis; Komisijos deleguotasis reglamentas 2019/807)
(žr. 21–23, 28‐43, 48 punktus, rezoliucinės dalies 1 punktą)
2.
Ieškinys dėl panaikinimo – Fiziniai ar juridiniai asmenys – Reglamentuojamojo pobūdžio teisės aktai – Aktai, dėl kurių nereikia patvirtinti įgyvendinamųjų priemonių ir kurie tiesiogiai susiję su ieškovu – Tiesioginės sąsajos sąvoka – Kriterijai – Aktas, galintis daryti poveikį ieškovo materialinei padėčiai – Nelemiamas kriterijus
(SESV 263 straipsnio ketvirta pastraipa)
(žr. 44–46 punktus)
Dalykas
SESV 263 straipsniu grindžiamas prašymas iš dalies panaikinti 2019 m. kovo 13 d. Komisijos deleguotąjį reglamentą (ES) 2019/807, kuriuo dėl didelę netiesioginio žemės naudojimo keitimo riziką keliančių pradinių žaliavų, kurių auginimo teritorija reikšmingai plečiama į žemės, kurioje yra didelių anglies sankaupų, plotus, nustatymo ir nedidelę netiesioginio žemės naudojimo keitimo riziką keliančių biodegalų, skystųjų bioproduktų ir biomasės kuro sertifikavimo papildoma Europos Parlamento ir Tarybos direktyva (ES) 2018/2001 (OL L 133, 2019, p. 1).
Rezoliucinė dalis
1.
Atmesti ieškinį kaip nepriimtiną.
2.
Priteisti iš Lípidos Santiga, SA bylinėjimosi išlaidas.